<p><img style="width: 36%; margin-top: 0px; margin-bottom: 25px; margin-left: 0px; float: left;" src="{news_url}Emtelle-fibre-products.jpg" /> <strong>Snaha o zrýchlenie a zefektívnenie výstavby optických prístupových sietí je najčastejším problémom, ktorý rieši každý investor pri pokládke plastovej infraštruktúry pred zahájením samotnej výstavby. </strong><br /> <br />Na základe skúseností zahraničných dodávateľov a investorov je optimálnym krokom spojenie pokládky plastovej infraštruktúry spolu s inštaláciou telekomunikačných vedení, prípadne doplnenie už položenej HDPE chráničky mikrotrubičkami. Pri plánovaní výstavby siete je dôležité pripočítať všetky náklady na výstavbu siete. Je dôležité okrem materiálu nezabudnúť na pokládku HDPE rúr, inštaláciu mikrotrubičiek a je dobré nezabudnúť na samotný záfuk káblov. <br /> <br />Dnešným trendom vo výstavbe telekomunikačných sietí je spojenie všetkých prác do jedného kroku. Dôvodom je zefektívnenie výstavby tak, aby sa obmedzila potreba drahého vybavenia na záfuk káblov a mikrotrubičiek pre montážne skupiny. Ďalšou výhodou je obmedzenie doby blokovania staveniska a dotknutého územia z dôvodu prítomnosti montážnych skupín ich strojov a zariadení potrebných na záfuk káblov a mikrotrubičiek do už položených HDPE rúr.<br /> <br />Riešením sú už známe kombinácie multidoctov, ktoré zvyšujú kapacitu pokladanej trasy už    v deň pokládky namiesto dodatočného záfuku mikrotrubičiek do chráničky alebo mikrotrubičky s predinštalovaným optickým káblom alebo vláknovými zväzkami.<br /> <br />Tieto riešenia prinášajú produkty írskej spoločnosti <b>Emtelle</b>, ktorá je popredným dodávateľom plastovej infraštruktúry a optických káblov s dlhoročnými skúsenosťami s produktmi pre výstavbu optických prístupových sietí.</p>
<div class="clearfix" style="width: 100%;"> </div>
<p>Z ich skúseností je jednoznačné, že stále väčšia skupina prevádzkovateľov optickej infraštruktúry využíva riešenie s predinštalovanými káblami, kedy pokládka a inštalácia optického kábla prebehne súčasne.</p>
<p>Typickým príkladom pre výstavbu FTTH je mikrotrubička s predinštalovaným vláknovým zväzkom až do kapacity 24 vlákien. Inštalácia takejto trubičky ušetrí čas ako pri samotnom záfuku, tak aj obmedzí počet nutných vstupov do objektu zákazníka. Výhodou takejto inštalácie je aj možnosť inštalácie trubičky s vláknom, ktoré je už predkonektorované optickým konektorom, ktorý stačí jednoducho terminovať do zákazníckej zásuvky vnútry koncového objektu. Toto riešenie je na obrázku č.1 a 2.</p>
<p><img style="width: 50%; margin: 0px; margin-left: 0px; float: left;" src="{news_url}Raycom-telco-netguru.jpg" /> <img style="width: 50%; margin: 0px; margin-left: 0px; float: right;" src="{news_url}Raycom-telekomunikace.jpg" /></p>
<div class="clearfix" style="width: 100%; margin-bottom: 25px;"> </div>
<p>Ďalším z produktov pre prístupovú časť FTTH siete je "zemný" Riser kábel, ktorý je určený pre priamu pokládku do zeme. Rovnako ako už pri  súčasne používaných Riser káblov je možná inštalácia zákazníka vytiahnutím vlákna z kábla a jeho zastrčením do pripravenej trasy, ale aj varianta s navarením na vláknový zväzok, ktorý je už k zákazníkovi predinštalovaný v položenej mikrotrubičke, obr. 3 a4.</p>
<p>Obdobnou variantou zemného Riser kábla je i varianta vysokokapacitného multiductu, kedy je miesto zemného Riser kábla do zeme inštalovaný zväzok mikrotrubičiek                                   s predinštalovanými zväzkami vlákien. Vyťahovanie vláknových zväzkov z jednotlivých mikrotrubičiek a zastrčenie do mikrotrubičiek ku koncovým objektom je principiálne rovnaké. Toto riešenie je viditeľné na obr.5.</p>
<p><img style="width: 50%; margin: 0px; margin-left: 0px; float: left;" src="{news_url}Raycom-opt_site.jpg" /> <img style="width: 50%; margin: 0px; margin-left: 0px; float: right;" src="{news_url}Raycom-fiber.jpg" /></p>
<div class="clearfix" style="width: 100%; margin-bottom: 25px;"> </div>
<p>Riešením pre výstavbu sietí na novovznikajúcich územiach pri budovaní veľkých nákupných centier alebo prepájaní miest a obcí je multikanál, ktorý je určený na priamu pokládku         do zeme. Uložením jedného prvku dôjde v skutočnosti k položeniu niekoľkých chráničiek   pre budúce záfuky káblov. Takéto multikanály sú dodávané podľa požiadaviek zákazníka,  pre ilustráciu multikanál s dvoma chráničkami HDPE 40/33mm a ôsmimi trubkami 20/12mm. Táto vrianta obr. 6</p>
<p>Všetky spomínané riešenia spoločne so štandardnými produktmi spoločnosti Emtelle sú súčasťou komplexného portfólia produktov pre výstavbu optických prístupových sietí, ktoré dodáva do Českej a Slovenskej republiky spoločnosť Raycom s.r.o. Skúsení odborníci spoločnosti dokážu na základe analýzy požiadaviek jednotlivých investorov a operátorov navrhnúť optimálne technické riešenia s ohľadom na prípravu, výstavbu a prevádzku týchto sietí.</p>
<p>Autor: Ladislav Kliment</p>