<p><b>Írska spoločnosť Emtelle, ktorá má tridsaťročné skúsenosti s dodávkou materiálu pre výstavbu optických sietí FTTx, prišla s inovatívnym riešením ako znížiť náklady na prepojenie koncových zákazníkov pri výstavbe siete FTTx. Najväčším problémom pri inštalácií vlákien do bytov či rodinných domov je náročné určenie časového harmonogramu vstupov do jednotlivých objektov koncových zákazníkov.</b></p>
<p>V súčasnej dobe si vyžaduje pripojovanie zákazníkov aspoň dve návštevy u koncového zákazníka. Jednu návštevu pri inštalácii optického vlákna do objektu a druhú návštevu pre ukončenie vlákna v bytovej zásuvke a uvedenie do prevádzky koncové zariadenie.</p>
<p><img style="width: 46%; float: right; margin: 0px 0px 25px 25px;" src="{news_url}QWKlink-Raycom.jpg" />Vláknový zväzok s predinštalovanými optickými konektormi na oboch stranách znižuje počet vstupov do jednotlivých objektov a počet zvarov, ktoré sú potrebné pre pripojenie koncového zákazníka. Využitím vláknového zväzku s predinštalovanou ferulou dokážeme     v jednom kroku pripojiť zákazníka vrátane inštalácie optického vlákna a zapojenia optického konektoru. Predkonektorovaný vláknový zväzok s pripravenou ferulou pre konektor LC je možné zafúknuť do mikrotrubičky  s vnútorným priemerom 3,5mm. Konektor LC/APC je určený pre priamu inštaláciu u zákazníka bez použitia akéhokoľvek náradia s finančnou úsporou oproti tradičnému použitiu optického pigtailu a zvaru optického vlákna. Na druhej strane zväzku je predinštalovaný konektor SC/APC v patchcordovom prevedení plášťa. Vláknový zväzok s predinštalovanou ferulou je určený pre priame zafúknutie do mikrotrubičiek alebo k inštalácii ochranných trubičiek vnútry objektu.</p>
<p><img style="width: 46%; float: left; margin: 0px 25px 25px 0px;" src="{news_url}Emtelle-QWKlink-fibre-blowing.jpg" />QWKlink riešenie predkonektorovaného zväzku vlákien je dodávané na papierovom bubne pre priame zafúknutie. Dĺžky zväzkov môžu byť od 25 až do 500 metrov s dodacími dĺžkami odstupňovanými po 25 metroch. Pri samotnej inštalácii je tak možné pomerne presne určiť dĺžku vláknového zväzku pre pripojenie konkrétneho objektu bez zbytočných rezerv.<br /> <br />QWKlink riešenie môže byť použité aj v mikrotrubičke, v ktorej je už vláknový zväzok zafúknutý. Pri samotnej inštalácii mikrotrubičky do objektu príde v jednom kroku tak k inštalácii chráničky a vlákna, ako aj k samotnému zakončeniu optickým konektorom.</p>
<div class="clearfix" style="width: 100%;"> </div>
<p>Pri súčasnom trende vzrastajúcej výstavbe sietí FTTH sa zvyšuje tlak na rýchlu a lacnú inštaláciu tejto služby koncovým zákazníkom. QWKlink riešenie znižuje náklady na samotnú inštaláciu a použitý materiál, zvyšuje rýchlosť pripojenia koncových zákazníkov.</p>
<p>Ladislav Kliment</p>