Najnovšími telekomunikačnými trendmi sú betdrôtové siete Wifi, satelitné dátové spojenia   a hlavne využitie optických vlákien. Aj keď sa nám to môže zdať, nemusí to nutne znamenať koniec tradičných metalických telekomunikačných infraštruktúr. V automatizačných a signalizačných systémoch, telefónnych linkách a ich ústredňách sú metalické dátové linky stále nenahraditeľné. Deje sa tak napriek tomu, že “tradičná” analógová hlasová telefónia     a s ňou súvisiace dátové prenosy sú priebežne nahradzované digitálnymi formami. Vďaka rozvoju technológií umožňujúcich vyššiu priepustnosť metalických telekomunikačných sietí, vieme i dnes tieto káblové spoje používať k poskytovaniu vysokorýchlostných dátových služieb bez výraznejších obmedzení. Spoločnosti využívajúce k dátovým prenosom existujúce alebo novo budované káblové trasy (napr. národný telco operátori, železničné subjekty, veľké výrobné podniky) stále veria, že výhody, ktoré im metalické siete poskytujú, budú môcť využívať aj v budúcnosti. 